পদ্মাবত
পদ্মাবত (পূর্বে পদ্মাবতী নাম ছিল) ২০১৮ সালে মুক্তিপ্রাপ্ত ভারতীয় মহাকাব্যিক সময়ের নাট্য চলচ্চিত্র। এটি পরিচালনা করেন সঞ্জয় লীলা বনশালি। ছবিতে নাম ভূমিকায় (রানী পদ্মিনী) অভিনয় করেন দীপিকা পাড়ুকোন, পাশাপাশি শাহিদ কপূর মহারাওয়াল রতন সিং চরিত্রে এবং রনবীর সিং সুলতান আলাউদ্দিন খিলজি চরিত্রে অভিনয় করেন। এছাড়া অন্যান্য পার্শ্ব চরিত্রে অভিনয় করেন অদিতি রাও হায়দারি, জিম সর্ব, রাজা মুরাদ এবং অনুপ্রিয়া গোয়েঙ্কা। মালিক মুহম্মদ জায়সী রচিত পদ্মাবত (১৫৪০) মহাকাব্যের উপর ভিত্তি করে নির্মিত এই চলচ্চিত্রটিতে রাজপুত রাণী পদ্মাবতীর কাহিনীর বিবৃতি করে, যিনি খিলজি থেকে নিজেকে বাঁচাতে জওহর ব্রত (আত্মবলিদান) দেন। ₹ ১৯০ কোটি (ইউএস$ ২৩.২২ মিলিয়ন) নির্মাণ ব্যয়ে নির্মিত পদ্মাবত হলো এখনো পর্যন্ত নির্মিত সবচেয়ে ব্যয়বহুল ভারতীয় চলচ্চিত্রের মধ্যে একটি। প্রাথমিকভাবে ১ ডিসেম্বর ২০১৭ মুক্তির তারিখ নির্ধারিত হলেও, পদ্মাবত বহু বিতর্কের কারণে অনিশ্চিতভাবে বিলম্বিত করা হয়। ডিসেম্বরে কেন্দ্রীয় চলচ্চিত্র অনুমোদন পর্ষদ পাঁচটি পরিবর্তনের সাথে চলচ্চিত্রটি অনুমোদিত হয়, যার মধ্যে রয়েছে বহুরকমের দাবিত্যাগের যোগ এবং শিরোনামে একটি ছোট্ট পরিবর্তন। পদ্মাবত দ্বিমাত্রিক, ত্রিমাত্রিক এবং আইম্যাক্স ত্রিমাত্রিক বিন্যাসে ২৫ জানুয়ারি, ২০১৮ তারিখে মুক্তির দিন ধার্য করা হয়, ফলে এটি হয়ে ওঠে ভারতে মুক্তিপ্রাপ্ত প্রথম আইম্যাক্স ত্রিমাত্রিক চলচ্চিত্র। পদ্মাবত ইতিবাচক পর্যালোচনা অর্জন করে। সমালোচকগণ চলচ্চিত্রের দৃশ্যায়ন ও রণবীর সিংয়ের খিলজি চরিত্রে অভিনয়ের প্রশংসা করেন, কিন্তু গল্প, নির্মাণ, দৈর্ঘ্যের সমালোচনা করেন। সমালোচকগণ খিলজিকে মন্দ মুসলমান রাজা ও রতন সিংকে ভাল হিন্দু রাজা হিসেবে প্রদর্শনকে অপছন্দ করেন। ভারতের কিছু রাজ্যে নিষিদ্ধ থাকা সত্ত্বেও, এটি বক্স অফিসে ₹ ৫.২৫ বিলিয়ন (ইউএস$ ৬৪.১৭ মিলিয়ন) সংগ্রহ করে, একটি বাণিজ্যিক সাফল্য এবং সর্বসময়ের সর্বোচ্চ-আয় কৃত ভারতীয় চলচ্চিত্রের মধ্যে একটি বানায়।